Home / Products / Sela Tea Range / Sela Bladder & Kidney Tea
Sela Bladder & Kidney Tea quantity
SKU: STL00005 Category: Sela Tea Range Tags: African traditional herbs, Health Tea, Sela Tea Lefitiko 10 | Beibele Inthaneteng | Phetolelo ya Lefase le Lefsa
10 Ka morago, yo mongwe le yo mongwe wa barwa ba Arone e lego Nadaba le Abihu,+ a tliša sebjana sa gagwe sa diorelo+ gomme a gotša mollo ka go sona a ba a tsenya le diorelo.+ Barwa bao ba tliša mollo wo o sego wa dumelelwa pele ga Jehofa,+ e lego mollo woo a sego a ba laela go o tliša.
2 Gona moo mollo o tšwago pele ga Jehofa wa ba fiša,+ moo ba ilego ba hwela pele ga Jehofa.+
3 Ke moka Moshe a re go Arone: “Se ke seo Jehofa a se boletšego, o itše: ‘Anke ke kgethagatšwe+ ke bao ba lego kgauswi le nna,+ anke ke tagafatšwe+ ke setšhaba ka moka.’” Arone a ikhomolela.
4 Ka gona Moshe a bitša Mishaele le Elisafane, e lego barwa ba Usiele+ rangwane wa Arone, a re go bona: “Batamelang le rwaleng bana babo lena le ba tloše pele ga lefelo le lekgethwa le ba išeng ka ntle ga mešaša.”+
5 Ba batamela ke moka ba ba rwala ba sa apere diaparo tša bona ba ba iša ka ntle ga mešaša, feela bjalo ka ge Moshe a boletše.
6 Ke moka Moshe a bolela le Arone gotee le ba bangwe ba barwa ba gagwe e lego Eleasara le Ithamara a re: “Le se ke la tlogela dihlogo tša lena di le mahlafarara,+ le gona le se ke la gagola diaparo tša lena e le gore le se ke la hwa le gore Modimo a se ke a galefela setšhaba ka moka;+ eupša bana babo lena e lego setšhaba ka moka sa Isiraele, bona ba tla lla ka baka la phedišo yeo Jehofa a e tlišitšego ka mollo.
7 Le se ke la tšwa ka mojako wa tente ya kopano ka ge le ka hwa,+ gobane makhura a Jehofa a go tlotša motho ge a kgethwa a godimo ga lena.”+ Ka gona ba dira kamoo Moshe a boletšego ka gona.
8 Jehofa a bolela le Arone a re:
9 “Ge le tsena ka tenteng ya kopano, wena gotee le barwa ba gago bao ba nago le wena le se ke la nwa beine goba bjala,+ e le gore le se ke la hwa. Ke molao wa go iša mehleng ya neng le neng melokong ya lena,
10 e le go dira phapano magareng ga selo se sekgethwa le se se gobogilego, le magareng ga selo seo se sa hlwekago le seo se hlwekilego,+
11 le go ruta bana ba Isiraele+ ditaelo ka moka tšeo Jehofa a ba boditšego tšona a diriša Moshe.”
12 Moshe a bolela le Arone gotee le barwa ba gagwe bao ba bego ba šetše, e lego Eleasara le Ithamara a re: “Tšeang sebego sa mabele+ seo se šadišitšwego dibegong tša go fišwa ka mollo tšeo di direlwago Jehofa le se je se sa omelwa, se jelwe kgauswi le aletare ka gobane ke selo se sekgethwakgethwa.+
13 Se jelwe lefelong le lekgethwa+ ka ge e le kabelo ya lena le ya barwa ba lena yeo e tšwago dibegong tša Jehofa tšeo di fišwago ka mollo; gobane ke kamoo ke laetšwego ka gona.
14 Leoto la kabelo e kgethwa+ le sehuba sa sebego sa go tšokotšwa+ le di jele lefelong leo le hlwekilego, di jewe ke wena le barwa ba gago le barwedi ba gago+ bao ba nago le wena, ka gobane di neilwe wena e le kabelo ya gago le ya barwa ba gago go tšwa dihlabelong tša mohlakanelwa tša bana ba Isiraele.
15 Ba tliše leoto la kabelo e kgethwa le sehuba sa sebego sa go tšokotšwa+ gotee le dibego tša makhura tša go fišwa ka mollo, e le gore sebego sa go tšokotšwa se tšokoletšwe pele le morago pele ga Jehofa; e tla ba kabelo ya lena+ le barwa ba lena go iša mehleng ya neng le neng, feela bjalo ka ge Jehofa a laetše.”
16 Eitše ge Moshe a nyaka pudi ya sebego sa sebe,+ a hwetša e fišitšwe. Ke moka a galefela Eleasara le Ithamara e lego barwa ba Arone bao ba bego ba šetše, a re go bona:
17 “Le re’ng le se la jela sebego sa sebe lefelong le lekgethwa+ ka ge e le selo se sekgethwakgethwa gomme Modimo a le neile sona gore le ikarabele ka molato wa setšhaba e le gore le direle setšhaba poelano pele ga Jehofa?+
18 Madi a sona ga se a tsenywa lefelong le lekgethwa.+ Nkabe le se jetše ka lefelong le lekgethwa, feela bjalo ka ge ke laetšwe.”+
19 Ge a re’alo Arone a bolela le Moshe a re: “Tseba gore sebego sa bona sa sebe le sebego sa bona sa go fišwa ba di tlišitše lehono pele ga Jehofa,+ mola e le gore ke sa tšwa go diragalelwa ke dilo tša mohuta wo; le gona ge nkabe ke jele sebego sa sebe lehono, na seo se be se tla kgotsofatša Jehofa?”+
20 Ge Moshe a ekwa seo sa mo kgotsofatša.